**Tove Jansson**, nada en Helsinqui o 9 de agosto de 1914 e finada na mesma localidade o 27 de xuño de 2001, foi unha escritora finlandesa de expresión sueca, especialmente coñecida como creadora da serie de libros infantís *Mumintroll* e que recibiu o Premio Hans Christian Andersen en 1966.

Traxectoria
-----------

Tove medrou coma a maior de tres irmáns dunha familia de artistas na capital finlandesa, Signe Hammarsten-Jansson súa nai era unha artista gráfica que procedía de Suecia mentres seu pai, Viktor Jansson era escultor. Os irmáns de Tove, Lars Jansson e Per Olov Jansson tamén se dedicaron ao mundo artístico, o primeiro á banda deseñada e o segundo á fotografía. Durante a súa infancia a familia pasaba os invernos nun estudio e os veráns primeiro nunha illa de Bildö no arquipélago de Estocolmo na casa de seus avós e despois nunha illa preto de Porvoo, paisaxes que lle serviron anos despois como inspiración para o val onde vivían os Munintroll. En 1928 publicou pola primeira volta, versos e ilustracións, nas revistas *Allas Krönica* e *Julen* e en 1929 apareceu na revista infantil suecofinlandesa *Lukentus* a súa serie de banda deseñada *Prickinas och Fabians äventyr*. En 1930 marchou a Estocolmo para estudar na escola técnica desa capital. No ano 1933 volveu a Helsinqui e publicou o seu primeiro libro *Sara och Pelle och neckens bläckfiskar* co pseudónimo de Vera Haij e ao pouco iniciaba estudos na Escola de Deseño, especializándose en pintura, entre os seus mestres estiveron William Lönnberg e Uuno Alanko, que non deixarían pegada no estilo de Tove, como si o faría o seu amigo Sam Vannin no seu uso da cor. Tove compaxinou os seus estudos con colaboracións coa prensa, e así en 1934 publicou o seu primeiro conto, *Bulevard* no *Helsingers-Journalen* pero academicamente tanto Tove coma outros alumnos estaban insatisfeitos coa aprendizaxe recibida no centro, en especial por parte do profesor principal, Lönnberg, o que resultou en que na primavera de 1936 a maioría dos alumnos do profesor deixase a institución, entre eles Tova, que alugou un estudio cos seus compañeiros Runar Engblom, Christian Sibelius e Unto Virtanen, realizando a súa primeira exposición, colectiva, nese ano. En 1937 volveu de novo á Escola, rematando estudos ese ano e establecendo o seu propio estudio, presentando as súas pinturas en varias exposicións e recibindo unha bolsa de estudo o que lle permitiu ir a París na primavera de 1938 e a Italia no verán de 1939. Pero Tove dependía economicamente do seu traballo como ilustradora de libros, postais e publicidade e das súas colaboracións en diversas revistas, pero foi especialmente significativo o seu traballo para a revista política satírica *Garm* coa que viña colaborando desde comezos da década pero na que adquiriu gran peso a partir de 1938 , ao debutar como debuxante política para converterse na artista principal, ilustrando máis de cen portadas e realizando máís de 500 debuxos, e nas que manifestaba neses anos a súa oposición ao nazismo e aos acordos entre Stalin e Hitler, polo que tivo algúns problemas de censura coas autoridades finlandesas que procuraban unha liña contemporizadora. Durante a segunda guerra mundial ilustrou nos seus debuxos os efectos desta na vida cotiá.

### Munintroll

A orixe dos munintroll está nun carácter que Tove utilizaba como sinatura canda o seu nome nas súas colaboracións en *Garm*, e que recibía o nome de Snork ou Niisku , era delgado e feo, cun nariz longo e estreito e un rabo coma o dun demo. Segundo relata Jansson na súa autobiografía o deseño procedía da súa mocidade, logo de perder un debate filosófico sobre Immanuel Kant cun seu irmán, pintou a criatura máis fea que puido imaxinar na parede da latrina da súa casa escribindo baixo dela "Kant". O nome vénlle de Einar Hammarsten, tío sueco de Tove, co que vivía cando estaba en Estocolmo coa súa familia e que para que ela non roubase a comida contáballe que uns seres chamados "mumin" vivían na lacena da cociña mesmo botando o aire frío da súa respiración no pescozo da xente. Posteriormente debuxou máis figuras deste estilo, gañando máis peso e adquirindo un feitío máis agradable, e en 1945 publicou o libro *Småtrollen och den stora översvämningen*, xa protagonizado polos "mumin".

Bibliografía
------------

### Os Mumin

#### Novelas

* *Småtrollen och den stora översvämningen* (1945)
* *Kometjakten* (1946)
* *Kometen kommer* (1968)
* *Trollkarlens hatt* (1948)
* *Muminpappans bravader* (1950)
* *Muminpappans memoarer* (1968)
* *Farlig midsommar* (1954)
* *Trollvinter* (1957)
* *Pappan och havet* (1965)
* *Sent i November* (1970)

#### Colección de contos curtos

* *Det osynliga barnet och andra berättelser* (1962)

#### Álbums ilustrados

* *Hur gick det sen?* (1952)
* *Vem ska trösta Knyttet?* (1960)
* *Den farliga resan* (1977)
* *Skurken i Muminhuset* (1980)
* *Visor från Mumindalen* (1993)

#### Tiras de banda deseñada

* *Mumin*, libros 1–7 (1977–1981).

### Outros libros

#### Novelas

* *O libro do verán* (1972, *Sommarboken*)
* *Solstaden* (1974)
* *Den ärliga bedragaren* (1982)
* *Stenåkern* (1984)
* *Rent spel* (1989)

#### Coleccións de contos curtos

* *Bildhuggarens dotter* (1968)
* *Lyssnerskan* (1971)
* *Dockskåpet och andra berättelser* (1978)
* *Resa med lätt bagage* (1987)
* *Brev från Klara och andra berättelser* (1991)
* *Meddelande. Noveller i urval 1971–1997* (1998, recompilación)
* *A Winter Book* (2006, recompilación)

#### Outros

* *Sara och Pelle och näckens bläckfiskar* (baixo o pseudónimo de Vera Haij, 1933)
* *Anteckningar från en ö* (1993, autobiografía; ilustrado por Tuulikki Pietilä)

Notas
-----

1. ↑  Aínda que o matrimonio entre persoas do mesmo sexo non estaba regulado en Finlandia, Tuulikki Pietilä foi a súa parella.

Referencias

1. ↑  "Tove Jansson". *rinoceronte.gal*. Consultado o 14 de abril de 2020.
2. 1 2 3  Tove Jansson no Biografiakeskus, Suvi Ahola
3. ↑  Westin, Boel (2013) *Tove Jansson: Ord, bild, liv*. Albert Bonniers Förlag
4. ↑  Westin, Boel (1988) *Familjen i dalen: Tove Janssons muminvärld* Bonniers, p. 295
5. ↑  Bonelius, Elina (2002) *Tove Jansson: Muistonäyttely*, Tampereen taidemuseo.
6. ↑  "Wartime in Helsinki, Concello de Helsinki". Arquivado dende o orixinal o 27 de agosto de 2014. Consultado o 26 de agosto de 2014.
7. ↑  Ylönen, Marja (2001) *Pilahistoria – Suomi poliittisissa pilapiirroksissa 1800-luvulta 2000-luvulle*, pp. 174-176.
8. ↑  Drawn & Quarterly (ed.). "Products by Tove Jansson". Consultado o 14 de abril de 2020.
9. ↑  "O libro do verán". *rinoceronte.gal*. Arquivado dende o orixinal o 05 de xuño de 2020. Consultado o 14 de abril de 2020.

* Portal:Finlandia

|  |  |
| --- | --- |
| Control de autoridades | 
* Wd: Q102071
* WorldCat
* VIAF: 111533709
* BIBSYS: 90053423
* BiTraGa: 4543
* BLBNB: 000531713
* BNB: ID
* BNE: XX830620
* BNF: 119085992
* BRE: 4918964
* CANTIC: a1920159x
* CiNii: DA05092629
* DeutscheBio: 118920316
* Discogs: 791227
* EBID: ID
* Europeana: ID
* FAST: 34647
* FemBio: 14564
* FNA: ID
* GND: 118920316
* ICCU: CFIV094155
* IMDb: nm0418309
* ISNI: 0000000121478925
* LCCN: n79046514
* LibraryThing: janssontove
* MusicBrainz: ID
* MyAnimeList: 12473
* NDL: 00444549
* NKC: jn19990003981
* NLA: 35242868
* NLG: 64366
* NTA: 070588376
* OL: OL279921A
* PTBNP: 76970
* RKD: 233126
* SELIBR: 191503
* SNAC: w6vv6xz6
* SUDOC: 027940799
* TMDb: 226361
* Treccani: tove-marika-jansson
* ULAN: 500490694
* UNZ: JanssonTove
* WikiTree: Jansson-1529

 |